Christine Blasey Ford

Christine Margaret Blasey Ford (1966ko azaroa)  psikologo estatubatuarra da, Psikologia irakasten du Palo Alto Unibertsitatean, eta Psikologiako ikertzaile moduan egiten du lan Stanford Unibertsitateko Medikuntza Eskolan. Diseinatzen ditu modelo estatistikoak, ikerkuntza proiektuetarako. 

2018ko irailean Ford-ek publiko egin zuen 1982ko udan Brett Kavanaugh AEBetako Auzitegi Gorenerako magistratu izateko izendatutako hautagaiak sexu-abusuak egin zizkiola Bethesdan, Maryland estatuan, biak nerabeak zirela eta institutu berean zihardutela ikasten.

Hil horren baukaeran lekukotasuna egin zuen Senatuko Batzorde Judizialean, Kavanaugh-ren izendapena zela-eta antolatua, eta bertan esan zuen, AEBetako eta beste herrialde batzuetako telebistak zuzenean transmititzen ari zirela, “%100” ziur zegoela sexu-abusuak egin zizkiona Kavanaugh izan zela. 

Ford-en eta Kavanaugh-ren lekukotasunek —azken horrek ukatu egin zituen Ford doktorearen akusazioak— eztabaida publikoa piztu zuten AEBetan. Botoa eman aurretik, Kavanaugh izendatu bai ala ez, Senatuak onartu zuen azken orduan FBI erakundeari eskatzea astebetean iker zitzala Ford doktorearen alegazioak.

Handik astebetera, FBIk eman zituen ikerkuntzaren ondorioak, baina kontuan izanda ikerkuntza oso mugatua izan zela, eta FBIk ez zituela lekuko printzipalen artean denak elkarrizketatu. Horrek ere areagotu egin zituen eztabaidak. 

Urriaren 6an Senatuak baieztatu egin zuen Kavanaugh-ren izendapena, 50-48ko emaitzarekin. Egun berean zinegin zuen kargua.

Christine Blasey Ford doktoreak, bestalde, denboraldi bat egin behar izan zuen bere etxera itzuli ezinik, heriotz-mehatxuak jasotzen ari zelako, bere abokatuek jakinarazi zutenez. 

 Liburuak 
 Kraemer, Helen Chmura; Blasey, Christine M. (2015). How Many Subjects?: Statistical Power Analysis in Research. Sage Publishing. .
 Saxena, Kirti; Blasey, Christine (2004). "Research Methodology in Clinical Trials". In Steiner, Hans. Handbook of Mental Health Interventions in Children and Adolescents: An Integrated Developmental Approach. Jossey-Bass. .
 Blasey, Christine; Belanoff, Joseph K.; DeBattista, Charles; Shatzberg, Alan F. (2013). "Adult Psychopharmacology". In Koocher, Gerald; Norcross, John C.; Greene, Beverly A. Psychologists' Desk Reference: Third Edition. Oxford University Press. .

 Erreferentziak 

 Kanpo estekak 
 Christine Blasey, doktorea. Palo Alto Unibertsitateko pertsonala.
 Christine Blasey Ford-en argitalpenak ResearchGate gunean

Kategoria:Gizabanako biziak
Kategoria:Washington Hiriko jendea
Kategoria:Ameriketako Estatu Batuetako psikologoak
Kategoria:Emakume psikologoak